b'\n_START_ARTICLE_\nEstasyong daangbakal ng Alabang\n_START_SECTION_\nMga kalapit na pook-palatandaan\n_START_PARAGRAPH_\nMalapit ang estasyon sa ilang mga institusyong pangkalusugan tulad ng Asian Hospital and Medical Center, ang Research Institute for Tropical Medicine, at ang Ospital ng Muntinlupa; mga institusyong pangedukasyon tulad ng Saint Bernadette College of Alabang, Saint Francis of Assisi College Alabang, Mababang Paaralan ng Alabang, at Mataas na Paaralan ng Pedro E. Diaz; mga gusaling pamilihan tulad ng Metropolis Starmall Alabang at Festival Alabang; at mga tanggapan ng mga kompanya o korporasyon sa loob ng Filinvest Corporate City tulad ng mga punong-tanggapan ng Insular Life. Di-kalayuan mula sa estasyon ay mga punong-tanggapan ng Pangasiwaan ng Pagkain at Gamot (FDA, dating Kawanihan ng Pagkain at Gamot o BFAD), Kolehiyo ng San Beda Alabang, Alabang Town Center, Madrigal Business Park, at Ayala Alabang Village.\n_START_SECTION_\nMga kawing pantransportasyon\n_START_PARAGRAPH_\nMapupuntahan ang estasyon gamit ang mga dyipni na dumadaan sa mga ruta ng South Luzon Expressway at Daang Alabang\xe2\x80\x93Zapote. Isang terminal ng bus ay matatagpuan sa harap ng Metropolis Starmall Alabang, habang ang terminal ng dyipni na South Station ay matatagpuan sa tapat ng gusaling pamilihan sa kabilang gilid ng South Luzon Expressway.'